Svjetsko prvenstvo u nogometu 2010.

mini|300px|desno

**Svjetsko prvenstvo u nogometu - Južna Afrika 2010.** je održano u Južnoafričkoj Republici od 11. juna do 11. jula 2010.

Novi svjetski prvak je nogometna reprezentacija Španije, koja je rezultatom 1:0, nakon produžetaka, savladala reprezentaciju Holandije. Ovim je Španija po prvi put postala svjetski prvak.

Ovo je prvi put da se svjetska nogometna smotra održala u jednoj afričkoj državi. Odluka o održavanju 19. svjetskog prvenstva u Južnoafričkoj Republici donesena je 15. maja 2004. godine na zasjednaju FIFA-u u Zürichu. Odluka je donesena po rotacionom principu podjela organizacije takmičenja po kontinentima. Za domaćina prvenstva su bili kandidovani još i Egipat i Maroko. Zajednička kandidatura Libije i Tunisa bila je odbijena, nakon čega se Tunis povukao iz konkurencije. Zbog mogućeg učestvovanja nogometne reprezentacije Izraela i političke netrpeljivosti režima u Libiji prema Izraelu, Libija je također otkazala kandidaturu. U prvom krugu glasanja Južnoafrička Republika dobila je 14 glasova, Maroko 10, dok je Egipat ostao bez glasova, te je apsolutnom većinom glasova pravo domaćina dodijeljeno Južnoafričkoj Republici.

U kvalifikacijama za prvenstvo prijavljeno je 200 nogometnih reprezentacija iz 6 kontinentalnih federacija, dok u samoj završnici učestvuje samo 32 zemlje. Format takmičenja ostat će nepromijenjen - prva faza po grupama sa četiri reprezentacije, te nastavak sa osminom finala, u koje se plasiraju šesnaest reprezentacija koje su zauzele prvo i drugo mjesto iz osam grupa. Odigrati će se ukupno 64 utakmice na 10 stadiona smještenih u 9 gradova.

## Kvalifikovane reprezentacije 
Za završni turnir, nakon završenih kvalifikacija 18. novembra 2009. godine, kvalifikovale su se trideset i jedna reprezentacija. Nogometna reprezentacija Južnoafričke Republike, kao domaćin, stekla je pravo učestvovanja na prvenstvu bez kvalifikacija.

* (8) - broj nastupa na Svjetskim prvenstvima;
* 10px - broj osvojenih naslova Svjetskog prvaka; 
### Sastavi timova 
Po pravilima FIFA-e svaki tim ima pravo pozvati 23 igrača, koji imaju pravo učestvovanja na Svjetskom prvenstvu. 11. maja 2010. godine svaka je reprezentacija obavezna objaviti najviše 30 igrača, od kojih će najkasnije 1. juna biti izabrano 23 igrača.

## Organizacija 
Vuvuzela, južnoafrička tradicionalna truba i nogometni navijački rekvizit|desno|mini
Svjetsko prvenstvo u nogometu 2010.|desno|mini

Ukupan opseg investicija za organizaciju Svjetskog prvenstva kreće se oko 825 miliona američkih dolara. Oko 467 miliona eura će organizacioni komitet dobiti od prodaje karata, dok će lokalni sponzori doprinijeti sa 47 miliona eura.

### Ulaznice 
Za turnir je predviđeno ukupno oko 3 miliona karata. 400.000 karata je predviđeno za publiku u Južnoafričkoj Republici, a 1,5 miliona ulaznica će se podijeliti za prodaju u inostranstvu, državama učesnicama na turniru. Ostatak od milion ulaznica, bit će podijeljen sponzorima, članicama FIFA i igračima. Prva faza prodaje karata počinje sa registriranjem 20. februara 2009. godine. Registrirati se je moglo do 31. marta 2009 godine, za izvlačenje, koje je bilo 15. aprila 2009. godine 

Cijene za ulaznice su podijeljene u četiri kategorije i kreću se od 20 US $ za kategoriju 4 i za početna takmičenja u grupi, do 900 $ za završne utakmice u kategoriji 1. Oko 480.000 karata kategorije 4 su predviđene za stanovnike Južnoafričke Republike, od kojih su 120.000 karata predviđene za besplatnu podjelu navijačima koji ne mogu utakmice gledati u živo.

### Maskota 
Maskota prvenstva je Zakumi. Predstavlja leoparda, a ime joj dolazi od skraćenice *ZA* za Južnoafričku Republiku i riječi *kumi*, koja predstavlja broj 10, na više jezika. Maskota je prvi put predstavljena 22. septembra 2008. godine.

### Lopta 
Zvanična lopta Svjetskog prvenstva zove se *Jabulani*. Proizvedena je od firme Adidas. Riječ jabulani na jeziku zulu, znaći, *donosilac veselja svakome*. To je jedanaesta lopta razvijena od stručnjaka Adidasa, na njoj je jedanaest boja, po jedna za svakoga igrača na igralištu, kao i za jedanaest službenih jezika i plemenskih grupa Južnoafričke Republike. Prvenstvo počinje 11. juna i završava 11. jula

### Novčane nagrade 
Ukupna vrijednost nagradnog fonda je 420 miliona dolara. Svaki će tim od FIFA-e dobiti jedan milion dolara za troškove, dok će se nagrade dijeliti u zavisnosti od plasmana:

* 9 miliona $ za ulazak u osminu finala;
* 18 miliona $ za ulazak u četvrtinu finala;
* 20 miliona $ za ulazak u polufinale;
* 24 miliona $ za utakmicu za treće mjesto; 
* 30 miliona $ za ulazak u finale;

### Sudije 
Na svjetskom prvenstvu sudit će ukupno 38 sudija, koji su kandidovani od strane FIFA-e iz pet kontinentalnih nogometnih federacija .

### Konfederalni kup 
Od 14. do 28. juna 2009. godine, u četiri južnoafrička grada (Johannesburg, Pretoria, Rustenburg i Bloemfontein) održava se Konfederalni kup, koji se smatra generalnom probom za organizatore nogometnog prvenstva. Na turniru učestvuje sedam najboljih reprezentacija svijeta i reprezentacija domaćina. Zbog problema u izgradnji stadiona, organizatori su utakmice sa planiranih nedovršenih stadiona, premjestili na četiri završena stadiona. Domaćoj je publici je pružena mogućnost, podrške domaćoj reprezentaciji, uz relativno povoljne karte, kao i podjelom besplatnih ulaznica. Prve kritike organizatorima od strane nogometaša, trenera i publike, su upućene zbog tradicionalnog načina navijanja domaćih nogometaša, sa plastičnom trubom tzv. vuvuzelom, čiji zvukovi smetaju, kako igračima, tako i gledaocima pred televizijskim ekranima.

### Smještaj 
Smatra se da će uslijed slabo izgrađene infrastrukture i nedostatka hotela nedostajati oko 10.000 mjesta za goste. Predviđeno je da se gosti eventualno smjeste na brodove, koji bi bili usidreni u lukama Južne Afrike.

### Televizijski prijenos 
Utakmice na turniru igraju se u tri termina i to u 13:30, 16:00 i 20:30 sati. Utakmice će direktno prenositi većina većih evropskih televizija. Zbog istovremenog termina odigravanja utakmica trećeg kola u grupnoj fazi, neke će televizijske stanice prenositi obje utakmice sa povremenim prekidima. Njemačke državne televizije ARD i ZDF će prenositi 46 utakmica, a austrijski ORF svih 64. BHRT, HRT i RTS će također prenositi sve utakmice. Utakmice će prenositi i neke američke tv stanice, kao i nekoliko stanica iz Azije, Afrike i Australije.

### Sponzori 
Osim stalnih FIFA partnera (Adidas, Coca-Cola, Emirates Airline, Hyundai Kia Automotive Group, Sony i VISA), prvenstvo ima još šest sponzora FIFA Budweiser, Castrol, Continental, McDonald’s, MTN i Mahindra Satyam) i šest nacionalnih sponzora iz Južne Afrike (BP, First National Bank, Neo Africa, Prasa i Telkom).

## Gradovi-domaćini i stadioni 
## Izvlačenje 
Nogometne reprezentacije su na osnovu aktualnog plasmana na FIFA ljestvici podijeljene u četiri jakosne grupe. Nosioci grupa se nalaze u grupi I.

Izvlačenje za završni turnir je bilo 4. decembra 2009. godine  u Cape Townu. Za nosioca grupe A je postavljena reprezentacija domaćina prvenstva reprezentacija Južne Afrike.

## Plan 
Takmičenje u grupama igra se po sistemu svako sa svakim, s tim da se redoslijed u grupi određuje po sljedećim pravilima:

* veći broj bodova iz svih utakmica u grupi;
* veća gol-razlika iz svih utakmica u grupi;
* veći broj datih golova iz svih utakmica u grupi;

U slučaju da dvije ili više timova imaju isti broj bodova, te na osnovu gore navedena tri kriterija redoslijed ne može ustanoviti, onda se se određuje na osnovu:

* većeg broja bodova u međusobnim susretima timova sa istim brojem bodova;
* veće gol-razlike u međusobnim susretima timova sa istim brojem bodova;
* većeg broj datih golova u međusobnim susretima timova sa istim brojem bodova; 
* izvlačenjem, na osnovu odluke Organizacionog komiteta, ili odigravanjem nove utakmice.

### Prva runda 
#### Grupa A 
#### Grupa B 
#### Grupa C 
#### Grupa D 
#### Grupa E 
#### Grupa F 
#### Grupa G 
#### Grupa H 
### Osmina finala 
### Četvrtfinale 
### Polufinale 
### Utakmica za treće mjesto 
### Finale 
### Pregled 
## Statistika 
### Lista strijelaca 
## Reference 
## Vanjski linkovi 
*  

*
2010
Kategorija:Sportska takmičenja u Južnoafričkoj Republici
Kategorija:2010. u nogometu
Kategorija:2010. u Južnoafričkoj Republici